Liverpool hefur átt góðu gengi að fagna undanfarna átján mánuði og gæti slegið mörg met í vetur ef sigurgangan heldur áfram . AFP Á vef ensku úrvalsdeildarinnar í knattspyrnu hefur verið birtur listi yfir þau met sem Liverpool getur slegið á yfirstandandi keppnistímabili , haldi liðið áfram á þeirri sigurbraut sem það hefur verið á til þessa . Liverpool hefur unnið 19 af fyrstu 20 leikjum sínum og er með yfirburðaforystu í deildinni . Besta byrjun eftir 21 leik : Ef Liverpool vinnur Tottenham á laugardaginn slær liðið met Manchester City sem vann 19 leiki og gerði 2 jafntefli í 21 leik 2017 - 18 . Flestir heimasigrar í röð : Liverpool er tveimur leikjum frá því að jafna við Manchester City sem vann 20 heimaleiki í röð á árunum 2011 og 2012 . Flestir sigurleikir í röð : Liverpool hefur unnið 11 leiki í röð og er sjö leikjum frá meti City sem vann 18 leiki í röð á árinu 2017 . Flestir leikir án taps : Liverpool er ósigrað í 37 leikjum í deildinni og er 12 leikjum á eftir Arsenal sem var taplaust í 49 leikjum á árinum 2003 til 2004 . Flest töp á tímabili : Liverpool er enn þá taplaust og getur því jafnað met Arsenal sem tapaði ekki leik tímabilið 2003 - 2004 . Flestir sigrar á tímabili : Manchester City vann 32 leiki , bæði 2017 - 18 og 2018 - 19 . Liverpool er komið með 19 sigra og þarf að vinna 14 leiki af 18 til að slá met City . Flest stig á tímabili : Met Manchester City er 100 stig 2017 - 18 . Liverpool getur enn náð 112 stigum og mætti því tapa þremur leikjum og gera eitt jafntefli og slá samt metið . Flestir heimasigrar á tímabili : Chelsea , Manchester United og Manchester City ( tvisvar ) hafa unnið 18 leiki af 19 . Liverpool hefur unnið alla 11 heimaleikina í vetur og getur því slegið metið . Flestir útisigrar á tímabili : Liverpool hefur unnið átta útileiki af níu og getur slegið met Mancheter City sem vann 16 af 19 tímabilið 2017 - 18 . Lengstur tími án taps : Arsenal tapaði ekki í 537 daga , frá maí 2003 til október 2004 . Liverpool slær metið ef liðið kemst taplaust í gegnum tímabilið og færi þá fram úr Arsenal 23. júní í sumar .